Kriolito

320px|left|thumb|Kriolit-mineyo en Ivittuut, Grenlando, dum yari 1940a
Kriolito, kemiala formulo Na3AlF6, esas tre rara mineralo qua nur trovesas ye kelka plasi en la mondo. La maxim granda konocata stoko esas en Ivittuut, sur la westala litoro di Grenlando.

Kriolito deskriptesis unesmafoye en 1798 da Peder Christian Abildgaard. Historiale, ol uzesis kom erco di aluminio, e pose por obtenar aluminio de bauxito per elektrolizo. Pura kriolito fuzas ye 1012 °C (1285 K), e povas dissolvar oxidi de aluminio til esar posibla extraktar aluminio per elektrolizo. Pro ke naturala kriolito esas multe rara, nun sintezala kriolito produktesas uzanta fluorito, CaF2.

Kategorio:Minerali